Diari Oficial de la Generalitat Valenciana


Sumari del DOGV 3013, del 13-06-1997 (1997/905089)

Ajuntament de Carcaixent. Bases d'una plaça d'oficial d'obrer.
--------------------------------------------------------------

### Dades del document

Número de DOGV
:   3013

Data del DOGV
:   13-06-1997

Secció del DOGV
:   I. DISPOSICIONS GENERALS

Número del document
:   1997/905089


Data del document
:   24-04-1997

Organisme emissor


Tipus de document
:   Edicte

Descriptors 

:   * Carcaixent
    * concurs administratiu
    * administració local

El Ple de l'Ajuntament de Carcaixent, en la sessió del dia 3 d'abril de 1997, va aprovar les bases per a la provisió d'una plaça d'oficial d'obrer, mitjançant el sistema de concurs oposició que es detalla a continuació:  
Bases específiques per a la provisió, en propietat, d'una plaça d'oficial d'obrer.  
Primera. Objecte de la convocatòria.  
Denominació de la plaça: oficial d'obrer.  
Grup: D.  
Naturalesa: funcionari.  
Escala: administració especial.  
Subescala: serveis especials.  
Classe: personal d'oficis.  
Sistema selectiu: concurs oposició.  
Nombre de places convocades: una, pel torn de promoció interna.  
Segona. Requisits del personal aspirant.  
Requisits generals establits en la base tercera de les bases generals municipals.  
Requisits específics: ser funcionari de l'Ajuntament de Carcaixent, amb una antiguitat mínima de dos anys en el grup E.  
Titulació exigida: Graduat Escolar, Formació Professional de primer grau o equivalent.  
Tercera. Presentació dels requisits i drets d'examen.  
Lloc: les sol·licituds es presentaran al Registre General de l'Ajuntament, o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptadors des de l'endemà de la publicació de l'extracte de la convocatòria en el Boletín Oficial del Estado.  
Forma: mitjançant una instància que es facilitarà a les oficines municipals, i a la qual s'uniran els documents indicats en la base 4.1. de les generals.  
Òrgan al qual s'adreçaran: Alcaldia-Presidència de l'Ajuntament de Carcaixent.  
Import dels drets d'examen: 1.500 pessetes.  
Pagament: Caixa Municipal.  
Quarta. Admissió d'aspirants.  
El contingut d'aquesta base es regeix per allò que es disposa en la base cinquena de les bases generals municipals.  
Cinquena. Tribunals qualificadors.  
Categoria del tribunal: quarta.  
El contingut d'aquesta base es regeix per allò que es disposa en la base sisena de las bases generals municipals.  
Sisena. Inici i desenvolupament de les proves.  
El contingut d'aquesta base es regeix per allò que es disposa en la base setena de les bases generals municipals.  
Setena. Sistema selectiu i qualificació dels exercicis.  
El sistema selectiu serà el de concurs oposició. La qualificació es regirà per allò que es disposa en la base novena de les bases generals municipals.  
Vuitena. Fase de concurs.  
Barem.  
1. Serveis prestats.  
Es valoraran a raó de 0,25 punts per any complet de serveis en el mateix grup de funcionaris o categoria laboral o en els grups immediatament inferiors, i 0,10 punts quan se tracte dels restants grups, fins a un màxim de 5 punts.  
2. Titulacions.  
Es valorarà fins un màxim de 4 punts la possessió de titulacions acadèmiques, sempre que no siguen requisits per a l'accés de la plaça, i que tinguen relació directa amb les característiques de la plaça, d'acord amb el següent criteri:  
- Si el títol acadèmic és de nivell superior a l'exigit en la convocatòria: 2 punts.  
- Si el títol acadèmic és de nivell igual a l'exigit en la convocatòria: 1 punt.  
3. Coneixements del valencià.  
Coneixement del valencià acreditat amb un certificat oficial de la Junta Qualificadora de Coneixements del Valencià:  
- Coneixement oral: 0,10 punts.  
- Coneixement de grau elemental: 0,20 punts.  
- Coneixement de grau mitjà: 0,35 punts.  
- Coneixement de grau superior: 0,50 punts.  
No acumulables els uns als altres, és a dir, en el supòsit d'estar en possessió de diversos certificats d'aquests, tan sols es valorarà el de major puntuació.  
4. Experiència professional.  
Es valorarà a raó de 0,25 punts per any de serveis prestats a l'administració pública o empresa privada, amb la realització de funcions similars a les de la plaça convocada, fins un màxim de 4 punts.  
5. Cursos.  
Es valoraran aquells cursos de formació i de perfeccionament que tinguen relació amb temes de caràcter general de l'administració pública o amb les funcions que cal exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'Institut Valencià d'Administració Pública, segons el següent criteri:  
- Cursos de durada igual o superior a 100 hores: 2 punts.  
- Cursos de 75 o més hores i menys de 100 hores: 1,50 punts.  
- Cursos de 50 o mes hores i menys de 75 hores: 1 punt.  
- Cursos de 25 o més hores i menys de 50 hores: 0,30 punts.  
- Resta de cursos, amb un mínim de 15 hores: 0,10 punts.  
La valoració total d'aquest apartat no podrà excedir els 2 punts.  
6. Grau personal.  
Es valorarà la possessió del grau personal, segons el següent criteri:  
a) Nivells de l'1 al 4: 0,5 punts.  
b) Nivells del 15 al 18: 1 punt.  
Novena. Fase d'oposició.  
Constarà dels següents exercicis, la lectura dels quals per part de l'aspirant davant del tribunal, si s'escau, li la podrà sol·licitar aquest, el qual també podrà formular preguntes en relació amb els exercicis esmentats.  
Primer exercici. De caràcter obligatori i eliminatori.  
Consistirà en la realització d'un treball o de diversos, a determinar pel tribunal, sobre tasques de l'ofici d'obrer a nivell d'oficial. S'hi valorarà el grau de perfecció del treball fet, així com la rapidesa en executar-lo.  
Segon exercici. De caràcter obligatori i eliminatori.  
Consistirà en la realització d'una prova de coneixements referida als continguts del programa del temari que figura a continuació, a través d'un qüestionari de 50 preguntes, en forma de test i amb tres respostes alternatives, amb una durada mínima de 45 minuts, a determinar pel tribunal.  
Tercer exercici. De caràcter obligatori i eliminatori.  
Consistirà en la resolució de dos problemes matemàtics, basats en qualsevol de les quatre regles aritmètiques bàsiques, i en la realització d'un dictat per a valorar l'ortografia, la claredat i la correcció en l'escriptura.  
Quart exercici. De caràcter obligatori i no eliminatori.  
Consistirà a mantindre una conversa en valencià amb els membres del tribunal, a fi de valorar els coneixements orals d'aquest idioma.  
Deu. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió.  
El contingut d'aquesta base es regeix pel que s'estableix en les bases deu, onze, dotze, tretze, catorze i quinze de les bases generals municipals.  
Onze  
En tot allò que no està previst en aquestes bases específiques, s'actuarà d'acord amb el que es dispose en les bases generals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994 i en el Diari Oficial de la Generalitat Valenciana de 24 de febrer de 1994.  
Dotze  
1. Contra aquestes bases específiques, que posen fi a la via administrativa, podrà interposar-s'hi un recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.  
2. Aquestes bases específiques es troben a disposició de les persones interessades a les dependències municipals, en horari d'oficina.  
PROGRAMA ANNEX  
Matèries específiques relacionades amb el lloc de treball.  
Tema 1. Funcions i comeses del treball d'un oficial d'obrer.  
Tema 2. La Brigada Municipal d'Obres i Serveis, organització i funcionament.  
Tema 3. Ordenança General de Seguretat i d'Higiene en el Treball: protecció personal. Llei de Prevenció de Riscos Laborals: Obligacions dels treballadors en matèria de prevenció de riscos.  
Tema 4. Les obres municipals. Classes. Obres de construcció. Obres menors.  
Tema 5. Coneixements de materials: Naturalesa dels terrenys; materials petris; materials ceràmics; calç, ciment i algeps.  
Tema 6. Coneixements de materials: fustes, tractats de protecció. Metalls, perfils laminats més usats en construcció. Morters i formigons.  
Tema 7. Elements d'obra: fonaments, murs, parets i envans.  
Tema 8. Elements d'obra. Pilars, suports verticals. Bigues forjades. Sòls i sostres.  
Tema 9. Elements d'obra: arcs i voltes, cobertes.  
Tema 10. Elements d'obra: portes i finestres; escales, defenses.  
Tema 11. Instal·lacions municipals: xarxa de clavegueram; desguassos; xarxa d'aigua potable. Característiques. Problemàtica de manteniment i conservació.  
Tema 12. Edificis municipals: culturals i educatius. Característiques. Problemàtica de manteniment.  
Tema 13. Edificis municipals: administratius. Característiques. Problemàtica de manteniment i conservació.  
Tema 14. Edificis municipals: escorxador. Mercat. Cementeri. Característiques. Problemàtica de manteniment i conservació.  
Tema 15. Coneixements de la població de Carcaixent. Característiques generals. Xarxes viàries. Pavimentats i voreres. Llista de carrers.  
Carcaixent, 24 d'abril de 1996.- L'alcalde-president: Rafael Navarro Ferrer.